दूसरे ही दिन दीपक भाई मेरा घर ख़ोजते-ख़ोजते आ गये। मैंने उनका बहुत गर्मजोशी से स्वागत किया। उनकी साइकिल पर जमी धूल को झाड़ा। पास ही की साइकिल की दूकान से पहियों में हवा भरवायी। मैं उनपर सौ-सौ जान से न्यौछावर था। वह गदगद हो गये-मोहन बाबू आप बहुत दयावान व्यक्ति हैं। मैं जल्द ही आपका पैसा चुका दूंगा। क्या बताऊं यह साली शराब की लत ने ऐसे हालात पैदा कर दिये। नहीं तो आप तो जानते ही हैं मैं एक खानदानी आदमी हूं ।